|  |  |  |  |
| --- | --- | --- | --- |
|  | **Republika e Kosovës**  **Republika Kosovo**  **Republic of Kosovo** | ***ASHNA*** | **Agjencia e Shërbimeve të Navigacionit Ajror**  **Agencija za Vazdušno Navigacijske Usluge**  **Air Navigation Services Agency** |

Duke u bazuar në Ligjin Nr. 03/L–149 për Shërbimin Civil të Republikës së Kosovës, Rregulloren Nr. 02/2010 për Procedurat e Rekrutimit në Shërbimin Civil të Republikës së Kosovës, Rregulloren për Organizimin e Brendshëm dhe Sistametizimi e Vendeve të Punës në ASHNA dhe në Ligjin Nr. 04/L-077 për Marrëdhëniet e Detyrimeve, me qëllim të ofrimit të shërbimeve të veçanta – Agjencia e Shërbimeve të Navigacionit Ajror shpallë këtë:

**KONKURS I JASHTËM**

**për Marrëveshje për Shërbime të Veçanta**

**Njësia organizative: Zyra e Drejtorit të ASHNA-së**

**Titulli i pozitës së punës: Ekspert i aviacionit civil**

**Nr. referues: ASHNA/REK/018-2019**

**Numri i vendeve të lira: 1**

**Grada: ASHNA-4C**

**Nëpunësi i raporton: Drejtorit të ASHNA-së**

**Lloji i pozitës: Shërbime të Veçanta - me afat te caktuar 6 muaj**

**Orari i punës: I plotë, 40 orë në javë**

**Qëllimi i vendit të punës:**

Sigurimi i mbështetjes profesionale dhe ekspertizës në procesin e normalizimit të hapësirës ajrore në Republikën e Kosovës.

**Detyrat dhe përgjegjësitë kryesore:**

1. Në koordinim me menaxhmentin e ASHNA-s, harton draft strategjinë e zhvillimit dhe zgjerimit të shërbimeve të navigacionit ajror , në përputhje me kompetencat ASHNA-s sipas Ligjit për Shërbimet e Navigaconit Ajror;
2. Harton një elaborim të hollësishëm ligjor rreth zhvillimit të strukturës ajrore të Republikës së Kosovës
3. Përgadit dokumentacion e nevojshëm ligjor për prezantimin e ASHNA-së në institucione vendore dhe ndërkombëtare.
4. Përgadit analiza dhe projekte për ngritjen e kapaciteteve teknike dhe njerëzore të ASHNA-së

**Kualifikimi dhe përvoja:**

1. Gradë akademike (të paktën master) në aviacion civil, të drejtën ndërkombëtare apo marrëdhënie ndërkombëtare, e kombinuar me trajnime të specializuara në fushën e aviacionit civil dhe të shërbimeve të navigacionit ajror në veçanti. Përparësi do të kenë kandidatët e specializuar në të drejtën ndërkombëtare të aviacionit.
2. Përvojë të paktën 10 vjeçare në institucionet e shtetit, ose institucionet ndërkombëtare, ose në operatorë të aviacionti civil me fushëveprim në lëminë e aviacionit dhe në veccanti në lëminë e shërbimeve të navigacionit ajror.
3. Njohje e thellë, e dëshmuar, e sfidave ligjore dhe politike rreth procesit të normalizimit të plotë të hapësirës ajrore të Republikës së Kosovës.
4. Njohje e thellë kompetencave të NATO-s, KFOR-it dhe HungaroControl-it në hapësirën ajrore të Republikës së Kosovës.
5. Njohje e thellë e legjislacionit të Republikës së Kosovës në fushën e aviacionit civil dhe kornizës rregullatore ndërkombëtare, në veçanti të dispozitave rreth sovranitetit në hapësirë ajrore dhe ofrimin e shërbimeve të navigacionit ajror.
6. Shkathtësi të shkëlqyera në përpilimin dhe prezantimin e dokumenteve të nivelit të lartë, duke përfshirë shkrimin e raporteve, strategjive, elaborimimeve ligjore etj.
7. Njohje të shëlqyer të gjuhës angleze – kërkohet nivel i avancuar në shkrim dhe në të folur.
8. Shkathtësi në komunikim, planifikim të punës dhe bashkëpunim ekipor.

**Kushtet e pjesëmarrjes në konkurs**:

Të drejtë aplikimi kanë të gjithë Qytetarët e Republikës së Kosovës të moshës madhore të cilët kanë zotësi të plotë për të vepruar, janë në posedim të drejtave civile dhe politike, kanë përgatitjen e nevojshme arsimore dhe aftësinë profesionale për kryerjen e detyrave dhe të cilët kanë aftësitë fizike që kërkohen për pozitën përkatëse.

**Aktet ligjore dhe nënligjore që e rregullojnë rekrutimin**:

Përzgjedhja bëhet në pajtim me nenin 12 paragrafi 4 të Ligjit Nr. 03/L-149 të Shërbimit Civil të Republikës së Kosovës, Ligjin Nr. 04/L-077, Për Marrëdhëniet e Detyrimeve. Në këtë konkurs zbatohet një procedurë e thjeshtësuar e rekrutimit.

**Procedurat e konkurrimit**:

Procedura e konkurrimit është e hapur për kandidatët e jashtëm.

**Marrja dhe dorëzimi i aplikacioneve:**

Formulari për aplikim mund të shkarkohet në web faqen zyrtare [www.ashna-ks.org](http://www.ashna-ks.org) ose në recepcionin e ndërtesës së Agjencisë për Shërbime të Navigacionit Ajror në Vrell/Lipjan (Afër Aeroportit Ndërkombëtar të Prishtinës “Adem Jashari” Limak Kosovo), dhe të dorëzohet në Zyrën e Departamentit të Burimeve Njerëzore.

Aplikacionit i bashkëngjiten kopjet e dokumentacionit mbi kualifikimin, përvojën dhe dokumentacionet e tjera të nevojshme, që kërkohen për atë vend pune, për të cilin konkurroni.

Konkursi është i hapur 7 ditë nga dita e publikimit, përkatësisht nga 20/04/2019 deri 26/04/2019 në ora 16:00.

Për informata të hollësishme mund të kontaktoni me Departamentin e Burimeve Njerëzore: [shpresa.zogaj@rks-gov.net](mailto:shpresa.zogaj@rks-gov.net) | 038 5958 521.